
Obtenible na : 


ORANJESTAD serea 

Ruiz Store 
Playa Coffee Shop 
Eagle Store 
Piet’s Soda Fountain 
Refresqueria Hortencia 
Refresqueria Ingrid 
Refresqueria Fatima 
Refresqueria La Fama 
La Esperanza Supermarket 
Uchee’s Place 
Zepp Wever 
Refresqueria Estrella 
Refresqueria Italia 
Arco Iris 

SAN NICOLAAS na : 
Refresqueria Central Madeirense 
La Esperanza Discount Houee 
Chiquito Grocery 
Chung Brothers Grocery. 

Za’s Shop & Trading 

SAVANETA na: 

Baby Grocery 
Refresqueria Del Mar 

CURA CABAI na: 

La Mano de Dios 


SEMANARiO 
- INDEPENDIENTE - 
Esun mas iesa na Aruba 

POS CHIKITO u : 

La Esperanza Supermarket 
Pos Chiquito Rum Shop. 

SANTA CRUZ na : 

Titichi’s Grocery 
n.o. Croes Store 
Eta Croes - Sta. Cruz 360 A. 

Aruba Store 
Santa Cruz Store 
Central Rum Shop 

CASA ARIBA na : 

Tienda Casa Ariba 22 

CALABAS na : 

Calabas Grocery 

PARADERA na: 

Paradera Store 
Mario’s Grocery 
Charlie’s Grocery. 

PIEDRA PLAT na : 

Piedra Plat Store 
Baby Store 

TANKI LEENDERT na : 
Tienda Geerman 
Tanki Leendert Grocery 

NOORD na : 

Palm Beach Store 

Lesa y abona 

U C H U B I” 


“ C H 

E semanario cu circulacion mas grandi na 

ARUBA 














Diasabra, Juli 8, 1967 


1 


”CHUCHtjBl” 

Regulacion di contribucion y gastos 
pa un Campanja Politica Electoral 


E costonan halto di un 
campanja y e presion resul- 
tante ariba. e org-anisacion di 
e partida pa funda placa a 
trece un cantidad grandi di 
problemanan dificil. Na pro. 
mer lugar, e candidato den 
circumstancianan modesto 
kende no tin bastante pa saka 
for di su mes saeo, of no por 
competi of ta henteramente 
depeñdiente di e organizacion 
di partido pa support e. 

Na segundo lugar, algun 
di e contribucionnan no ta 
completamente disenteresado. 
Algun contribudornan ta. spe- 
ra favoman personal di e par- 
tido of candidato cu sali vic- 
torioso, den forma di un nom- 
bracion pa puesto — hoofd 
van dienst, por ehemplo — 
of den forma di gratuitos pa 
nan negoshi of nan clubnan 
etc. E grupo politico interesá 
aki ta spera administracion 
y legislacion cu acuerdo cu 
nan fabor. 

Ta para ta bira awor cu 
tur hende cu tin plaka ta 
bai domina e politica. Ta bira 
tempo pa na Antillas cuminza 
pa pasa poco ley pa evita e 
clase di corupcion aki. 

Algun puntonan cu e ley 
mester conclui: 

1. Limitacion ariba placa: 

Bou di ley di servicio civil 
(ambtenaren recht) persona- 
nan ariba pay-roll national 
no por worde solicita pa con- 
tribucionnan pa fines politi- 
ca pa ningun oficial of em- 
pleado di gobiemo, of pa nin- 
gun persona den un oficina 
di gobierno. Prohibi tur ban- 
co nacional (Bouwcrediet- 
bank — Volkscredietbank) 


of otro corporacion organiza 
bou ley nacional di contribui 
na campanja. 

Prohibi labor unionnan di 
contribui na campanja poli- 
tica. 

Prohibi tur persona cu ta 
traha pa departamentonan 
social (Maatschappelijke 
zorg- Sociale zorg — Sociale 
Zaken — Reclasering — 
Voogdijraad) di contribui po- 
liticamente. 

Limita e contribucion di 
firmanan eu interes politica 
te na un suma (ban bisa 
NAf. 5000?) y e suma aki 
mester ta registra den su 
bukinan. 

2. Restriccion ariba mon- 
tantenan cu por gasta. 

Limita e cantidad di placa 
cu un candidato cu ta corre 
pa eleccion di Eilandsraad 
na NAf. 2000,— y e cantidad 
pa eleccion di Staten na NAf. 
3000,—... 

Si no traha ley pa prohibi 
sorto di eorupcion pa hanja 
plaka pa corre campanja, 
anto. nos lo hanja cu un go- 
bierno trahando bon of malo 
semper tin bastante fondo 
(plaka) pa mantenele na po- 
der. Nos por a ripara cu du- 
rante gobemacion di P.P.A. 


no tabatin plaka pa yuda pue- 
blo. Bouw- y Volkscrediet- 
bank tabata sera pa pueblo. 
Diripiente ora di campanja 
un abundancia di plaka a sali 
di e banco aki, y a wordu 
usa pa haci politiek. Si tin 
un ley contra esaki, y por 
wordu proba cu tin corupcion 
anto mesora mester procede 
segun ley y condena e depar- 
tamento aki mes ora. 

Tambe nos ta hanja amb- 
tenaaman cu ta tuma nan 
tempo pa corre campanja 
ora di trabao. Otronan ta in- 
fluencia nan companjeronan, 
y otronan ta usa nan poder 
pa hanja contribuidor na 
campanja. Si tin un ley, anto 
mesora por apliquele pa caba 
cu e sorto di corupcionnan 
aki. 

Den tur pais democratico 

ito e votadr como e candi- 
dato representante mester ta 
protehé democraticamente. Ta 
para bira awor, como cu no 
tin ley pa protehe un candi- 
dato democraticamente, cu e 
candidato aki democratica- 
mente ta keda cu un minimo 
chens di wordu elihi. 

Por fabor traha ley contra 
corupcion promer cu ta mucho 
laat. 


Proto & Skil Tools 

A KEDA COMPROBA DI TA E MEHOR 
HERMENT PA GARASHI 
APESAR DI SU ALTA CALIDAD, NAN PRIJS 
TA MASHAR BARATA. 

Bishita : 

A. I. G. na Balashi. 

R e m e t i d o 


Sr. Redactor di CHUCHUBI, 
permiti mi un espacio den bo 
semanario tan lesa aki na 
Aruba, pa mi por dedica al- 
gun palabra cu ta molestia mi 
consenshi. Mi ta un simpel 
persona cu no ta gusta pu- 
blicidad, pero loke a tuma lu. 
gar siman cu a pasa na Aru- 
oa, ta obliga mi como vota- 
dor di expresa mi opinion pu 
blicamente. Pasobra na papia- 
mento tin un proverbio ta 
bisa, bo ta bai poz cu un ti- 
nashi te ora e rementa. 
Pnes di mi tambe a rementa. 
Pi desde 1949 mi tabata un 
votador fiel di UNA cu fue- 
ra di vota mi a duna tur cla- 
se di cooperacion necesario. 
Ki momento cu UNA taba- 
tin mi necesidad. mi tabata 
t’ey boluntariamente. 

Na anja 1950 cu UNA a 
parti den dos, mi a bai na 
lado di Pooi cu seguranza di 
keda un partido di principio, 
Cual un di e principionan ta, 
lucha contra dictadura di 
AVP. Pasobra ami nunca a 
simpatiza cu politica di 
Emannan. Anja 1951 cu UNA 
sin aprobacion di su votador- 
nan a djoin AVP, mi tabata 
kende a rabia masha hopi 
cu Pooi. Pero despues di a 
priminti mi di no laga AVP 
manda riba UNA, mi no a 
bandona UNA. Anke disgus- 
ta, mi a sigi duna Póoi mi 
apoyo te cu riba dia 26 di 
mei ultimo. 

Algun dia despues di elec- 
cion cu mi tabata na altura 
di e resultado, tumando na 
cuenta cu UNA a bolbe bai 
hopi atras den voto compara 
cu eleccioa di anja pasa, mi 


a papia seriamente cu Pooi 
pa aleha voor di e dos otro 
partidonan, esta PIA i PRO. 
E poco conocemento politica 
cu mi tini, mi a conseha Pooi 
pa iibra UNA voor di Wijki 
Maduro, para riba su mes sin 
nada di haci ni eu PIA me- 
nos cu PRO. Anto busea 
asercamento cu PPA pa for- 
ma e gobierno di Aruba, pur- 
bando tambe pa penetra den 
gobierno central. Como se- 
gun mi opinion un tal paso 
asina, lo yuda UNA recu- 
pera pa anja 1970. Mi a 
haci un suplica na Pooi pa 
bao di ningun circumstan- 
cia bolbe comete e error di 
bai cu AVP. Pooi a garan- 
tiza mi eu esey lo no tuma 
lugar. Despues cu courant i 
Radionan na Aruba a cumin- 
za duna noticia di cu e par- 
tidonan di combinacion a 
djoin AVP, mi a papia ulti- 
mo diabierna cu POOI, ken- 
de a garantiza mi cu UNA 
si hamas lo forma gobierno 
cu AVP. Anke na e moda 
cu Pooi a papia ou m 1 ' m ; 1,°- 
batin un poco duda den 0Q 
palabra, hamas mi por a'dfu- 
mi sonja loke mi a weita 
i tende diasabra siman pasa. 


Esaki a caba di yena mi jsjto- 
ma te pasa pa mi ~b£ca. 
Mainta voor di Eilandsraad 
mi a cuminza vumenta, pero 
anochi na Santa Cruz tabata 
falta poco pa mi stoma a re- 
menta. Pa e cierto motibo di 
no por a soporta mira Pooi 
riba podium di AVP, anto 
pa ora e termina su ’speech, 
tur loke mi por a tende ta 
aplauso i gritamento na voz 
alto BIBA AVP. Ay di bo 
Pooi. Pakiko bo a caba cu 
UNA na un forma penoso 
asina? Subiendo riba e po- 
dium ey bo no a ripara e 
tristeza den cara di un man 
yen di Unistanan cu como 
San Tomas a bin weita pa 
nan kere? 

Varios di nan, para, hunto 
cu mi a haci cruz pa bo 
Pooi. I nan a pidi mi scirbi 
algo sea den cua courant, pa 
laga sabi igual cu mi, cu di 
awor padilanti si ta di ber- 
dad mes UNA a muri. Dia- 
domingo mainta mi a acudi 
serca Fichi Croes na Santa 
Cruz, pa entrega e remetido 
aki i alabez inscribi mi co- 
mo un luchado mas den fila 
di PPA. Pa medio di esaki 
mi ta haci un yamamento 


UCHEE’S PLACE 

AIRE-CONDICIONADO 

Nassaustraat, Oranjestad. 

♦ CAMINDA CUMINDA TA SABROSO 

♦ CAMINDA FAMIANAN DECENTE TA 
CONTRA; 

♦ CAMINDA TIN UN ADMOSFERA 
DECENTE 

— T E L. : 15 9 2 — 

general na Unistanan riba 
henter Aruba, pa sigi mi den 
fila di e partido mas gran- 
di na Aruba, esta PPA. Sr. 
Redactor, di antemano ma- 
sha danki pa bo espacio con- 
cede na mi persona. 

Un Santacruzero. 


NOTA D t REDACCION — 

Nos i ed tccion a publica e 
remetidf* Masobra e tabata 
devinarrente firma cu nom- 
ber y adres di e remitente. 

Natuj almente nos redac- 
cion ta check tur articulonan 
y e norr ber firma y adres pa 
mira ei e ta correcto. E 
nomber y adres ta corecto, 
PERO LOCUAL TA DEN E 
REME'IIDO NO TA COREC- 
TO PA E SIGUIENTE MO- 
TIVONAN. 

E remitente cu a pidi nos 
pa no publica su nomber ni 
su adres y firma e articulo 
cu Un Santacruzero, a nace 
28 di October 1934, segun in- 
formacion y copia di nace- 
mentu cu nos a ricibi di Be- 
volking. 

Na anja 1949 e joven cu 
a firma e articulo aki taba- 
ta tin 15 anjas y no por a 
VOTA. Na anja 1951 e jo- 
ven aki tabata tin 17 anja 
y AINDA NO POR A VOTA. 

Den e remetido ademas e 
Santacruzero ta scirbi cu el 
a entrega e remetido aki 
den man di Fichi Croes. Nos 
no tabata sa cu senjor Croes 
ta donjo di Chuchubi y pa 
corona obra e remetido ta 
un copia fiel cu a manda pa 


tur courant nos ta kere, pa- 
sobra nos no a ricibi e origi- 
nal sino un copia cu nomber 
di Chuchubi getypt aden. 

Nos a publikele y ta pidi 
tur hende pa manda nos nan 
remetidonan, PERO MANDA 
NAN CORECTO y no lubida 
senjor Santacruzero cu sen- 
jor Werleman NO POR A 
BISA NADA TOCANTE DI 
BAI CU UNO OF OTRO 
PARTIDA, pasobra ta BE- 
STUUR DI UNA a dicidi cu 
cual partida ta bai huntu y 
si bo tabata un fiel UNA 
manera bo kier larga pasa 
ANTO BO MESTER A SA 


CU UNA TABATA HACI 
SU CAMPANJA COMO PAR- 
TIDA DI CAMBIO, esta un 
cambio den gobiemo y esaki 
tabata manera tabata splica 
den tur reuniones, pone un 
fin na poder di e gobiemo 
di P.P.A. 

Senjor Santacruzero masha 
danki pa e remetido, PERO 
OTRO BES NO LARGA UN 
HENDE SCIRBIELE PA BO 
CU BO NO POR CONFIA, 
pasobra e no ta check EDAD 
ora ta manda ciertos infor- 
maciones pa caba cu un per 
sona, NOS REDACCION SI 
TA CHECK. 


Mira pa bo mes 

N A 

Saade Store 

E MIHOR DEN TUR MERCANCIA 


ADMIRAL 

T.V. — RADIQS 

AIRE-CONDICIONADOS 

REFRIGERADORES 

Pa calidad superior : 


MUEBLES 

Wasmachine BLACK STONE 
MAGIC CHEF 
Stoof di gas: RANGES 
y masha hopi otro cos 
na prijs barata. 


Saade Store 

JAMIL S A A D E — Propietario 
NASSAUSTRAAT 1, - ORANJESTAD, ARUBA 
TEL.: 2 18 9 


Lesa tur siman Bo Amigo 

“Chuchubi Magazine” 













NOS LECTORNAN TA SCIRBI 

Nan a lubida adres y telefoon di 
nan Ministronan 



Senjor redaetor: 

Por favor publica den nos 
courant mas lesa aki na Aru- 
ba lo siguiente, Un pregunta 
na e senjores di P.P.A. cu a 
saca e pamflet 3 di Juli 1967. 

Nan a scirbi den e pam. 
fleta direccion y number di 
telefoon di tur e deputadonan 
nobo Arubianonan cu pueblo 
di Aruba a pone y a scirbi 
aserca: “Mei anochi, mar- 

duga, kibra di mainta, no 
preocupa, yamanan na 'tele- 
foon sin miedo ninguno. 

Mi a busca tur caminda ari- 
ba e pamfleta di P.P.A. e 


number y direccion di nan 
MINITROS CU TA NOMBRA 
PA SIRBI PUEBLO TAMBE, 
per 0 esakinan no tabata ari- 
ba e pamfleta Oranje. 

Mi ta kere promer cu P.P.A. 
conseha hende pa jama e de- 
putadonan nobo, nan mester 
a scirbi na unda por jama e 
ministronan tambe. Ta e pam- 
fieta di mas sin pudor cu mi 
a lesa. Apenas e deputado- 
nan ta sinta den stoel, ya ta 
cuminsa cu critica baho, 
siendo P.p.A. a priminti un 
oposicion loyaal. 

Mi ta segur cu Chance — 
Finck — Matheuws — Den- 


nert no ta di acuerdo cu sor- 
to di cos asina ni NAN NO 
TABATA NA HALTURA DI 
E PAMFLETA TAMPOCO, 
pasobra after all nan ta es- 
tranjeros manera ta jama es- 
Iian cu no a nance na 
Aruba, pero nan sa kiko 
ta nifica iguai cu nan a pri- 
minti un oposicion construc- 
tivo y loyaal. 

Gracias pa e espacio den 
nos semanario stima y lesa 
Pa henter Aruba. 

J.S. 


NOTA DI REDACCION: 
No hay comentarios. 



RUM PALMERA 

Qualidod ta e nr\as importante factoi 
den liquor. 

Rum Palmera ta conoci (famoso) pc 
su quahdad especial. ” 

Trahá pa medio di un proceso ultro 
moderno e Rum a haya un sabor sua- 
ve di ewejecimiento q su pureza ta 

Séstar 6 n ° ta dUna ningun sorto di 


Rum Palmera, del/c/oso te 
gota, tin e gran bentaha 
laga holo di bibida. 

Preferá RUM PALMERA 

satisfaccion! 


na e ultimo 
cu e no ta 

pci Bo mes 


Waak bao di tapa pa premio. 
Rueve botter bashi pa un yen. 

UN PAL ’l HOMBER 



OFERTA SENSACIONAL DI 


K i N G 

Obtene joyanan precioso pa 60 paki bashi p’ariba 
te 800 na MANSUR TRADING COMPANY 

SUPERIOR TORACCO CO. 


Bor\ Noticia pa Aruba 


CONFERENCIA CU 
PRENSA DEN ASTORIA 
HOTEL 

-xx- 

j u ly 5 — Den Astoria 

Hotel na San Nicolaas Pren- 
sa a contra cu un grupo di 
hende di City University of 
New York cu lo establece aki 
na Aruba den Lago High 
School. 

Senjor Eddy Muller, jefe 
di Public Relations Depart- 
ment a haci un introduccion 
y senjor W.A. Murray, Pre- 
sident di Lago a dirigi pala- 
bra na prensa dunando un 
esplicacion com e estableci- 
miento di City University 
di Ne wYork a tuma lugar 
na Aruba. 

For di anja pasa tabata tin 
contacto cu City University 
di New York y nan tabata 
interesa pa establece aki na 
Aruba. Despues di hopi ne- 
gosaciones porfin nan a dicidi 
di establece aki na Aruba y 
Lago a pone na nan disposi- 
cion e school High- School 
pa nan por establece nan mes 
y duna facilidad di algun vi- 
viendas na Lago. 

Cu establecimiento di e or- 
ganisacion aki na Aruba lo 
tin masha hopi facilidades 
pa Aruba den tur ramos y 
tambe lo tin posibilidad di 
trabau pa algun personas aki 
na Aruba. Esaki ta un soni- 
do masha bunita y e cos di 
mas grandi pa Aruba ta cu 
e organisacion aki lo haci 
nos conocido den henter mun- 
do, especialmente si nan lo- 
gra locual nan kier haci y 
esaki ta pa Universidadnan 
grandi di Merca enteresa 
nan pa Aruba y establece 
nan facultades aki. Lesa e 
Press Reiease. 


Varios planos di E.E.G. lo 
mester cuminsa pronto. Es- 
akinan ta planos cu a worde 
realisa tiempo gobierno di 
P.P.A. tabata sinta y cu un 
oposicion loyaal di partidanan 
cu e tiempo ey no tabata na 
mando. 

Nos tabata informa cu tin 
varios projectos cu lo los 
pronto y duna un oportuni- 
dad pa trabau aki na Aruba. 

Tin algun plan pendiente 
cu mester worde deseuti y 


esakinan tambe lo los y Aru- 
ba lo cuminsa ta moef. 

Corda bon si cu SENJOR 
mes cu tabata todopoderoso 
a tuma seis dias pa cria un 
mundo y mester duna e sen- 
joresnan deputados un chens 
pa cajenta e stoel y studia 
e problemanan. 

Por lo pronto nos por bisa 
cu planos a cuminsa ta rea- 
lisa y lo tin leven in de brou- 
werij manera Hulandes ta 
bisa. 

NOS LECTORNAN TA SCIRBI 


Contestacion ariba un pamfleta fecha 
3 di juli 1967, di partida P.P.A. 


cu a perde su Hacha! 


(Aruba) beck na su donjonan 
pa mira con a cuida e baca 
y nan a entrega un baca 
(Aruba) flacy m cu casi no por 
camna. AVP/UNÁ partida 


Den e pamfleta oranje ey 
ta scirbi cu tin traidornan y 
e lista ta completo y ta jama 
esaki PIRATERIA. Ami ta 
contentu cu ta husa e nom- 
ber ey pasobra LADRON ta 
algu cu no por jama di e sen- 
joresnan cu a menciona nan 
nomber den e pamfleta oran- 
je ey. 

E pamfleta ta bisa. cu li- 
der a bula bai Miami pa ne- 
gocia Palmbeach Club pa 
bendele cu capitalistanan. 
Kiko malu tin den esaki. Si 
na Aruba no por progresa sin 
fia placa di gobierno y lider 
kier bende algu cu capitalis- 
tanan cu lo traha algu aki 
na Aruba cu nan mes placa, 
kiko malu tin den'e cos aki, 
CU SOLAMENTE ALGUN 
HENDE LO NO POR HIN- 
CA DEDE DEN E CAHA! 
Ta esaki ta duel P.P.A. ? Lu- 
bida. E bari di stropi ta sera 
pa algun tiempo, awor mes- 
ter traha si kier gana placa, 
no tin chens di cohe mas! 

Cu Guzman a bisa cu lo 
duna tur hend e trabau esaki 
ta verdad y e lo haciele tam- 
be huntu cu e combinacion, 
pero locual ta tristo ta cu 
P.P.A. jamas kier a publica 
cuanto hende nan tábata tin 
ta sufri na Aruba. 

Na anja 1955 P.P.A. a ri- 
cibi un baca masha gordo 
(Aruba) for di A.V.P.—UNA. 
na anja 1967 AVP/UNA/ 
partidas pa cambio a forza 
P.P.A. di entrega e baca 


di cambio lo bolbe engorda e 
baca, per 0 e bes aki pa ARU- 
BIANONAN y tur amigos 
di Aruba gosa di dje y esnan 
cu a haci e baca flacu, lo mes- 
ter trata di hanja e jabi pa 
hinca den buracu pa stop mal 
di barica. 

A publica den e pamfleta 
nombernan di e deputados y 
nan number di telefoon pa 
jama nan dia y anochi, es- 
aki ta un bon idea y nan Io 
contesta tambe y juda tur 
hende, pero tiempo P.P.A. 
tabata tin gobierno, NI NA 
OFICINA NO POR A HAN- 
JA NAN y hamas a publica 
nan number di telefoon na 
nan cas pa jama nan. PAKI- 
KO? PASOBRA NAN NO 
POR, A JUDA NINGUN 
OTRO' PERSONA, sino nan 
mes y nan compinchinan? 

Votadornan di P.P.A. awe 
mas cu nunca ta orgulloso di 
nan partida, pasobra nan a 


realisa cu nan a entrega e 
mando den man di jui di tera 
Pa nan goberna nan mes isla, 
y awor nan por drumi tran- 
quilo, nan a hanja nan con- 
senshi cu tabata horta for di 
nan door di algun cu conoce 
e arte di HORTAR. 

Cu mester bai serca gobier- 
no central pa cierto cos ta 
verdad, PERO LUBIDA GO- 
BIERNO CENTRAL lo no 
kier perde e amistad di 
ARUBA. CORDA ARIBA E 
ISLA ANGUILLA. 

Bai tene boso reunion dia 
14 di Juli na San Nicolaas, ta 
e unico lugar cu boso por 
tene un reunion ariba Aruba 
ainda, PASOBRA kiko boso 
por conta Arubianonan cu tin 
Aruba awor den nan man. 

Verdad manera ta ariba e 
cabes di e pamfleta: DES- 
PUES DI 16 ANJAS ARU- 
BIANONAN A ENTREGA 
un baca (Aruba) gordo na 
P.P.A. y na 1967 mester a 
tuma e BACA (Aruba) fla- 
cu beck pa engordele pa, Aru- 
bianonan gosa ariba nan isla. 


UN ARUBIANO. 


AKO’S Upholstery, __ 

E LUGA DI FURAMENTO NA ARUBA_ 

TA FURA: 

♦ MUEBLES, AUTO’S, MATRAS, ETC. 
Direccion: Windstraat No. 1 

(Dilanti di Hotel Capital) 

— TEL. : 2 0 2 9 — 

TENE CUIDAO, DUELE TA MATA! 


Sr. Redactor permiti mi un 
espacio den Bo Chuchubi tan 
lesá ariba nos isla Aruba, y 
di antemano gracias. 

Hé, hé alafin mayoria di 
Arubianonan a uni otro, so- 
lamente ainda tin un poco ca- 
besura, caprichoso ta hunga 
cu candela, te ainda ta tras 
di P.P.A. esta mayoria estran- 
herosnan. Nos ta dispensa e 
Arubianonan ey, pasobra nan 
no sabi cu quico nan ta hunga. 
Den e papelucho di P.P.A. 
fecha, Juy 3, ta blo coi maca- 
cu, y duele tin scirbi, boso ta 
bisa boca grandi cu ta 10.975 
ta cu boso P.P.A. pero kende 
nanta? Mayoria estranheros, 
y esay Arubianonan no ta 
accepta unca pa boso estran- 
herosnan manda ariba e pida 
baranca aki. UNA ahaci bon 
di hinca e jabi den, buracu di 
A.V.P., pasobra e buracu ay 
ta net bon p’e, pero e jabi no 
por sirbi boso buracu di PPA, 
pasbra ta 12 anja largu, e ta 
hopi hanicho. 

Si Shon A por a critica nan 
pa traidor den papelucho, anto 
no ta nada stranjo, pasobra 
bosonan P.P.A. a haci peor. 
Larga Arubianonan critica 
otro, pasobra, tur ta ruman, 
pero no estranheronan bin 
zundra Arubiano, anto sinta 
ariba stoel di Arubiano y 
come nan pan. Boso no tin 
berguenza. 

Tempo P.P.A. nan a pone 
nan deputadonan estranheros 
ariba e lugar aki, pa 12 anja 
largu. Ta, qui tempo A.V.P. 
a saca papelucho despues di 
1 dia cu boso a forma e go- 
bierno ? Qui tempo a cri- 
tika bosonan? Nunca. Awor 
si ta jora awa di caiman 


bisa cu e deputado Guzman 
por a purba e stoel qui dushi 
e ta promer, pero e stoel ta- 
bata un tempo dushi, pasobra 
den 12 anja cu boso a cayen- 
té, e stoelnan a cuminza ta 
coi pies pies, nan mester 
cambianan. Deputado Arubia- 
nonan nobo, stoel nobo, esta 
frescu, y tribi bosonan P.P.A. 
a bira. Awor ta zundra e de- 
putado Arubianonan, nan 
merece elogio, pasobra ta ne- 
tamente Arubiano, nan 4 
partida a forma e Bestuurs- 
college nobo, 

Y si nan a forma cu 10 
partida chikitu mes no ta 
nada stranjo, contal cu tur 


ta Arubiano, y un cos mi ta 
bisa bosonan, larga, e depu- 
tado Arubianonan ay traha 
nan trabao, boso no kere cu 
loke boso papelucho scirbi 
nan ta maha nan cabez, ta 
boso PPA mester tene cuidao 
pa, nervous breakdomn. 

Si tabata na Venezuela, 
Colombia of otro pais di mun- 
do boso P.P.A. nan a exihi, 
anto no ta jabi a drenta bu- 
racu, pero ta bala k>' a dren- 
ta den burcu. 

BIBA 5 DEPUTADO ARU- 
BIANOS. CU DIOS SEMPER 
LO GUIA NAN. 

Masha danki Sr. Redactor 

R.M. 


1967-1968 WORLDWIDE BUYERS GUIDE 
Special low price: Fla 5.00 

dropship method introduced 
shipping terms explained 
sample letter you might use 

This directory is brandnew and lists only the world s 
lowestpriced bargains. This directory tells you- 

_ Where to get cosmetics (sole agency available) 

Where to get JET Calendar Watch for only $ 8.95 ■— 
Where to get French 17-Jewelled watches for on y 
$ 4.50 ea. - Where to get FREE subscnption to im- 
port-export magazines such as Hong Kong T 
Buletin, Made in Europe, etc - Where to get FREE 
Directories such as: Buyers Çuide of Tokyo, West 
janan Trade Directory, Swiss Directory of Manutac 
t££> and Exporters, etc. - Where-to get numerous 
MAILORDER magazines such as: Mail Sale Auver- 
tiser. Agents’ and Salesmen’s Buying Guide, Cana- 
dian Mail Advertiser, Popular Aclvcrtiser lm^rtmg 
Newsletter ete. - Wheie to get Tram.stor Itoiios 
at cheap bargain prices: 6 Tr. $ 3.25, 8 Tr. ? o. , 
10 Tr $ 4.95: 14 Tr. $ 5.95 — Where to get Tape Re- 
corders^ at $ 5.90 each — Where to get sole agency 
for VITAMINS — Where to get many wholesale ca- 
talogs of GENERAL MERCHANDISE free — Also: 
contains list of DUTCH P°TATOES supphers. 

MANY, MANY, MANY MORE!!!! 

This book is worth THOUSANDS!! Order one 
today from: m 

ZA’S SHOP & TRADING 

TEL. 5229 

BERNHARDSTRAAT 178 — SAN NICOLAS 

SAN NICOLAS. — Duran- 
te di e campeonato di futbol 
klas e superior aki na Aruba 
anja pasa un equipo di campo 
cual precisamente e anja ey 
a ingresa den nos futbol su- 
perior, a percura pa un fut- 
bol tan formidable cu hasta 
e equipo a worde apremia du- 
rante di e apertura di e re- 
ciente Olympiada di ASU. 

E equipo aki manera tur 
hende sabi ta Bubali Sport 
Club, kendenan a titula sub- 
campeon di Aruba y asina a 
gana e derecho pa defende e 
colornan di Aruba den e cam- 
peonato Antiliano di futbol, 
durante cual nan a keda na 
tercer puesto. E actuacion di 
Bubali a crese e interes di e 
fanaticada pa e deporte di 
futbol. Tabata visible cu cada 
biaha cu Bubali ta hunga con- 


tra di cualkier equipo, e inte- 
res pa parti di e fanaticada 
tabata enorme. E motibu pa 
cual nos ta haci mencion di 
Bubali den e relato aki ta 
precisamente pa motibu cu pa 
crese interes den otro ramo di 
deporte cu por cierto ta wor- 
de jama na Estados Unidos 
e deporte rey, esta Baseball. 

Lo mester surgi algu ma- 
nera e comparacion duna aki 
riba cu Bubali. Actualmente 
den clase doble A di nos base- 
ball tin un equipo, pa ser ex- 
acto e equipo benjamin di e 
clase, cu ta haciendo un pa- 
pel bastante impresionante. 
Nos ta referi na e novena di 
Little Rock. 

Esaki ta un equipo cu pa dos 
anja consecutivo a sali cam- 
peon i clase A y e anja aki 
directiva di Baseball Bond a 


dicidi di pone Little Rock den 
Dobble A. Den principio a 
parce manera ta un error 
grandi a ser cometi di permi- 
ti e equipo aki den e clase. 

Pero a medida cu e tempo- 
rada ta bai avansando ya e 
fanaticonan a cuminsa ta ob- 
serva cu Little Rock ta un 
equipo cu lo forma batalla pa 
e puesto di honor den e clase. 

Prueba di esaki ta cu nan 
ta posisiona actualmente en. 
tre e tres lidernan di clase 
Dobble A. 

Little Rock ta consisti ma- 
jormente di jugadoman joven 
cu hopi ambicion y nan ta 
hungando un baseball bastan- 
te rapido. No ta cabe duda 
cu e muchanan falta algu di 
experiencia, pero nan actua- 
cion té cu e momentonan aki 
den basebal! clase dobble A 




















Diasabra, Juli 8, 1967 


” CHUCHUBI” 


9 


ta hopi prometedor. For di 
tempu cu e equipo aki ta mi- 
lita den clase A, ya nan ta- 
batin gran cantidad di fana- 
ticada cu debotamente tabata 
presencia nan partidonan. 
Awor cu e equipo a promove 
pa clase doble A, e interes aki 
a crece mas ainda cu hasta 
po~ bisa cu si Little Rock W. 
hunga anto ta casi sigur cit 
lo tin hopi fanatico pa pre- 
sencia e partido. 

Nos no por larga di nota 
cu e equipo aki no ta worde 
patrocina pa ningun firma co- 
mercial. 

Nos ta hania cu directiva 
di e club tin tur motibu pa 
busca un firma comercial pa 
patrocinanan ya cu di e ma- 
nera aki e equipo por progre- 
sa mas rapido y mejor. Base- 
ball na Aruba actualmente no 
ta na un nivel asina haltu. 
Pero nos ta casi sigur cu si 
Little Rock continua riba e 
mesun caminda cu nan ta ac- 
tualmente e interes pa parti 
di e fanaticada lo crese y ha- 
ciendo esaki Baseball ta bai 
birando dia pa dia mas inte- 
resante di manera cu nos lo 
por hanja mejor peloteronan 
pa defende e colornas di 
Aruba contra equiponan ex- 
tranjero. 

Tabatin un tempu cu Aru_ 
ba tabata derrota Corsow den 
Baseball manera nos tabata 
kier. Tempu di peloteronan 
manera Bambino Lake, Ten- 
chi Hoftijzer den su tempu 
di gloria, Ruben Phillips y 
otronan mas. Mescos cu es- 
akinan a tene nomber di Aru- 
ba haltu den e deporte aki 
pa anjanan largu, nos ta kere 
tambe cu e jovennan cu ac- 
tualmente ta haciendo e de- 
porte lo mester por jega na 
un nivel bastante haltu pa 


defende nos colornan. 

Nos lo a sugeri firmemente 
na e personanan encarga pa 
tuma palabranan di sr. Fran- 
ka, presidente di Aruba Sport 
Unie, na cuenta. En reali- 
dad mester di mas entrena- 
dornan aki na Aruba. Uno di 
e deportena cu sigur sigur 
mester di un entrenador ta 
Baseball. Buchi Rasmijn ta 
haciendo un labor fonnidable, 
esey ya a keda comproba ora 
cu e equipo icu ela selecta pa 
enfrenta Santo Domingo du- 
rante di e Olympiada ASU, 
no a haci asina mal papel. 


Nos ta sigur cu Buchi lo 
keda altamente contentu cu 
lo e hanja un otro persona pa 
dunele un man pa duná e in- 
struccionnan necesario pa en- 
grandece nos caliber di base- 
ball. 

Awor nos ta contesta e pre- 
gunta, Si Little Rock lo por 
haci mescos cu Bubali a haci 
cu futbol, esta crese interes 
pa parti di e fanaticaa pa 
baseball. Cu insistencia, ani- 
mo, bon preparacion wega 
sportief dia pa dia e publico 
ta bai ganando mas siinpa- 
tia pa e equipo. 


Nos no te haci |hopi propaganda 

NO TIN NECESIDAD 

-xx- 

Algun luna pasa e Roswell Park Memorial Institute 
di New York a test hopi marca di cigaria Americano 
pa nan contenido di teer y nicotine. 

E cigarilla cual a worde comprobá di tin MENOS 
nicotine y teer di tur cigarilla ta 

T R U E 

O sea, CIGARILLA T R U E TA E MIHOR filtrá. 

Ora cu e rapport aki a worde publika, 
e demanda tur luga di 

T R U E 

a subi fuertemente. 

Ta pa esei nos no mester haci hopi Propaganda pa 

T R U E 

NO TIN NECESIDAD. 

-xx- 

T R U E (Blue) — Kingsize Filter. 

T R U E (Green) — Menthol Filter. 

Agente General: 

Casa Matias 

ARUBA 


Lesa y abona 

„Chuchubi Magazine” 

Novela 

Moonliçfht over Basf Rutl 


Annie a obser- 
va cu John tabata hanjele 
den candela cu e muher cu 
tabata haciele pregutanan 
despues di a contestele tur 
locual e kier a sa. Su pre- 
guntanan tabata mashar di- 
recto y tocante di Rafinade- 
ria di Petroleo, locual John 
no tabata mashar na haltura 
di dje,y Eduardo a tende ora 
e muher a bisa cu e tabata 
un joumalista di New York. 
John tabata tur bruha y 
Eduardo tabata gosa y pen- 
sa, esaki ta un muher cu 
mester tenele na bista. Un 
joumalista di un courant di 
Nueva York; que interesante. 
Un News Hen. Eduardo a 
pensa, well y Eduardo cu no 
tabata sali mucho bon cu 
.journalistanan, y pa repor- 
ters muher menos. E tabata 
feliz cu den su carera aki na 
Aruba e no tabata tin mucho 
di haci cu reporteras. 

E poco courantnan cu ta- 
bata tin den Antillas taba- 
ta pocket size y dirigi pa 
homber. 

Mi tabata manda aki pa 
duna un reportahe ariba ra- 
finaderias ariba e islanan 
aki. 

Eduardo su wowonan a ha- 
bri y su wowo a baha ariba 
debenan di e muher cu no ta- 
bata tin renchi ariba. dje, es- 
pecial renchi di matrimonio. 
Eduardo a saca for di esaki 
cu e muher no tabata casa. 
Cual esposo cu sentir lo lar- 
ga un muher asina bunita 
viaha. e so? Ningun esposo 
den su sano huicio lo haci 


esei, pesei e muher mester ta 
soltera. E muher tabata di e 
tipo cu lo atra homber, ma- 
nera stropi ta atrae moscas. 
Eduardo su wowonan a eai 
ariba pianan di e muher cu 
tabata elegante y bon forma 
cu pia chikitu. Den un mo- 
mentu Eduardo a tuma in- 
ventario di e muher y a gus- 
ta tur locual e tabata mira. 
Como un News Hen, verdad 
su plumahe tabata bunita! 

Despues Eduardo a baila cu 
e muher y a hanjele un mu- 
her eu tabata conoce di baila. 
Suave y elegante nan tabata 
ariba e dansvloer y Eduardo 
tabata tin su man rond di 
dje y tabata pertele un poeo. 
Un bes su man a mishi cu 
su lomba bashi y sanger di 
Eduardo a cuminsa ta corre 
den su venas caliente manera 
candela. Su curazón a cumin- 
sa ta bati y cu dificultad 
Eduardo por a sigi su paso 
den e baile mas intricante 
di tur, un Tango. E muher 
den su braza tabata parce 
normal, indiferente. 

E ego di Eduardo a lanta 
den lucha. Com esaki por ta 
posibel. E tabata un homber 
elegante y di bon cara, todo 
un caballero cu wowo gran- 
di pretu, cu ora e tabata 
mira un muher cu nan, esaki 
mester a baha cara y dirti 
manera ijs bau di su wowo 
penetrantes. Masha poco mu- 
her tabata esnan cu a resis- 
ti su wowonan y su charm. 
E muher aki den su brazanan. 
E Felicia aki, tabata indife- 
rente. Locual e tabata haci 


tabata sigi su pasonan y 
baila; e no tabata impresiona. 

Bo ta baila perfecto, 
Eduardo a bisa y e contes- 
tacion cu el a ricibi tabata. 
danki mi a biba seis luna na 
Buenos Aires y mi ta un adic- 
to di Tango. 

Euardo a sintiele tolondra. 
^ muher aki tabata asina 
calma y sin duda e mester 
a contra cu miles di homber 
interesante, kende mester a 
haciele complimentonan of 
baila cuné of sali cuné! Com 
calma e muher tabata y ki 
insignicante un official gran- 
di ariba un isla chikitu mes- 
ter ta den su wowo. E mu- 
sica a caba y Eduardo a gra- 
diciele pa su compania y su 
moda di baila tan perfecto 
y hibele beck na su stoel. 

Despues Felicia a baila cu 
John Grav, y Annie tabata 
tur preocupa, pasobra e sabi 
con John tabata baila y e ta- 
bata preocupa pa e dedenan 
di pia di Felicia. 

John su curpa pisa tabata 
moef manera un rinoceros 
corriendo detras di un anti- 
lope. E tabata pusha y dal 
ariba tur hende; e tabata 
parce un hmber peligroso mo- 
viendo ariba e dansvloer. 

“Madre Mia” Eduardo a 
sclama; Felicia lo por wanta 
cu un bailador asina, paso- 
bra tabata parce cu mester 
tabata un oso pa por a con- 
trola un homber asina, y Fe- 
licia tabata asina delicada. 

Eduard a sinti un deseo 
pa lanta; pero cu ki razon y 
cual derecho? Pasobra e ta- 

bata baila cu e muhercita ey ? 

Eduardo semper tabata apre- 
cia e compania di John, pero 
awe nochi e tabata sinti algu 
stranjo mirando e muhercita 
den brazos di John; algu cu 
e nunca^a sinti antes, pa di 
promer bes awe nochi, pa un 
muher cu el a conoce apenas 
dos ora pasa, un journalista 
di New York. 

66 Estoy Loco ,? Eduardo a 
bisa su mes y cu su wowo- 
nan e tabata sigi e pasonan 
ariba e dansvloer di John y 
Felicia, manera un colleccio- 
nista por inspecta un eollee- 
cion precioso, den braza di un 
homber inresponsable. 

CAPITULO 3 

Fiesta a caba y Eduarda 
a jega na su cas y kita su 
panja y cai den cama. E ta- 

La Esperanza 
Supermarket 

Cu su prijsnan semper barata , a juda mantene 
costo di bida na Aruba abao. 

Mira pa bo tambe ta un cliente, feliz y satisfecho. 
Y participa, ademas di hanja prijsnan barata, den 
E Concurso Bombacional cu La Esperanza Super- 
markets ta ofrece na pueblo di Aruba. 

Sl NO TABATA PA LA ESPERANZA 
PRIJSNAN Dl COMESTIBLES Nl/NCA 
LO A BAHA NA ARUBA 


bata feliz cu su senjora a 
cambia nan cama dobbel pa 
dos single. E tabata sinti su 
mes tolondra y frustrado; e 
no por a pensa claro, su men- 
te tabata confuso y esaki pa 
motibo di un muhercita cu 
el a eontra na e fiesta. Ay 
que muhercita Eduardo ta- 
bata pensa un muhercita cu 
cualkier homber lo kier pé, 
un muher cu tabata tin su 
curvanan net caminda nan 
niester ta. Un delicia. Cu su 
wowo mitar sera Eduardo ta- 
bata siti cu e tabata corre 
patras di e muhercita ey bau 
di e palmanan di Basiruti. 
Eduardo a sera su wowo y 
trata na saca e muher for di 
su pensamento. 

Annie tabata ya den su 
cama y Eduardo su deseo ta- 
bata cu e lo tabata drumi 
icaba. Tata lo Annie kier pa 


e pasa over serca dje? E 
tabata tin sed y kier a bebe 
un glas di awa frio. Eduardo 
por a spaar su mes e angus- 
tia tocante su senjora, pa- 
sobra Annie tabata cansa y a 
pega sonjo unbes. E a waak 
su senjora y bisa “Caram- 
ba Annie ta birando gordo, 
Eduardo a bisa su mes y 
despues e muher a bolbe den 
su mente; e muher cu el a 
contra pa di promer bes y 
cu tabata biba na Strand 
Hotel. Eduardo a pega son- 
jo porfin y a cuminsa ta son- 
ja cu e tabata sinta na Ba- 
siruti. Un muher cu tabata 
ariba strand tabata jamele. 

E ta sigui 

Lesa y abona 

“Chuchubi” 

Bestuurscollege lo poue Hombernan 


capaz ron 


d di 


nan 


? 


E siman aki nos mester 
scirbi tocante nos bestuurs- 
college cu actualmente ta 
sondiando tera pa mira kiko 
nan a ricibi for di e Bestuurs- 
college cu a baha. 

Lo tuma e senjoresnan al- 
gun tiempo promer cu nan 
ta bon orienta den nan tra- 
bau y durante e tiempo ey 
nan lo ta masha hopi depen- 
diente di e hoofden van dienst 
cu mester informa nan to- 
cante varios cos. 

Nan tin un Gezaghebber 
cu nan ta na haltura di tur 
locual a pasa pa 12 anjas, 
kende dunando su coopera- 
cion lo por informa nan pro- 
fundo tocante e trahamento 
di Bestuurscollege. 

Naturalmente nan lo mes 
ter depende hopi ariba Ei- 
lands- secretaris pa tur in- 
formaciones» 

Óra e senjoresnan ta bon 
orienta nan mester cuminsa 
pone mano na obra y pa haei 
asaki nan mester conta cu 


un bateria di hombernan cu 
ta bon na haltura CU NO 
TA EMPLEADOS DI GO- 
BIERNO. 

For di awor nan mester 
cuminsa ta forma un commis- 
sion di advies cu mester 
worde extende, apesar di e 
partijraad cu lo conseha nan 
tocante e deseonan di partida, 

Si Bestuurscollege fortifica 
nan mes cu un bon bateria 
di hombernan rond di nan; 


hombernan den tur ramos 
manera di comercio — eco* 
nomia — Prensa — Public 
Relations — Ley, anto e Be* 
stuurscollege aki lo logra 
masha hopi pa Aruba. 

Na Aruba tin hombernan 
cualifica, den e ramonan ey 
cu pa bienestar di Aruba ca 
gusto lo tuma e encargo 
ariba nan mes di avisa go- 
bierno (Bestuurscollege) y 
nos ta segur cu Aruba su 
progreso lo to asegura. 

Mester check ariba tur 
cos; locual ta bon ta keda; 
locual ta putri AFOR! 


Aruba Metal Co. N.V. 

ORANJESTAD BARCADERA 

WE BUY ALL KIND OF METAL SCRAP SUCH AS 
COPPER — BRONS — IRON AND STEEL. WE 
ALSO RENT CRANES, FORKLIFTS ETC. 

Boerhaavestraat 21 — TeL 1346 — 1868 


BISHITA SERCA OOUVER- 
NEUR Y BESTUURSCOL- 
LEGE DI CURACAO? 
-xx- 

Nos tabata informa cu 
pronto nos Bestuurscollege 
di Aruba lo haci un bishita 
di cortesia serca Regeerings- 
raad — Gouvemeur di An- 
tillas y Bestuurscollege di 
Curacao. 

E noticia aki a worde ri- 
cibi cu masha hopi aprecio 
y ta di spera cu despues e 
senjoresnan di e hermana isla 
lo bishita e Bestuurscollege 
di Aruba. 

Esaki lo ta 'un. bunita. cu- 


minsamentu y un demostra- e bishita na e gobiemo cu ta 
cion cu Bestuurscollege a consisti na Curacao cu apoyo 
accepta e loyale oppositie cu di P.P.A. y Bestuurscollege 
P.P.A. a ofrece nan y ta cu ta completamente di hen- 
demostra esaki door di haci denan di Democraat. 


La Moda 

TA INVTTA PUEBLO DI ARUBA PA PRORE- 
CHA DI E SUPER REBAHA DEN PRECIOS 
ARIBA TUR MERCANCIAS DEN NAN LOCAL 
NOBO; situa den SU LOCAL ANTERIOR. 

Bishita L A .M O D A 
Y KEDA SATISFECHO ! 

SKow Musical den Commandeursbaaiclub 


SAVANETA — Diasabra 
awor den Commandeursbaai- 
club na Savaneta lo tin un 
show Musical bau di e nom- 
ber di “RHODA FRIGERIO 
SIIOW.” 

Organisadornan di e show 
ta Jo Kock — Rhoda Frige- 
rio y Robby Schouten. 

Mester duna e show aki 
tur cooperacion pasobra e ta 
consisti di talentonan Aruba- 
nos y pueblo su deber ta di 
coopera cu tur locual ta na- 
cional, esta cambio. 


E siguiente talentonan lo- 
cal lo participa den e show 
aki: 

The Golden Treasurers — 
Trio Huasteca — Hermanas 
Brokke — Hermanas Britten 
— Hermanas Vieira — Mi- 
riam Yarzagaray — Herma- 
nas Leerdam — Mariachi 
Perlas di Aruba — Jossy 
Brokke Jr. — Mimi Mata — 
Ronny Brete — Hermanai 
Luidens — Ito Stamper — 
Lenn Johnson — Eric Brit- 
ten — Glenda Cruz — Gil- 
bert Cardoze — Diana Baahr 


— Desmond Sing y Johny 
Habibe. 

Lo ta algu grandi y mes- 
ter coopera pa por sigi. 

E show lo worde duna tam- 
be den Eagle Club, Theater 
Seri Noka — Noord Sociaal 
Club y Club Boneriano. 

Pueblo di Aruba Diasabra 
awor pa Commandeursbaai 
Club caminda bo talentonan 
local ta spera bo pa aplaudi y 
duna nan curashi pa sigi tre- 
ce algu ai nos mes CU HEN- 
DENAN local cu kier bai 
dilanti icu bo cooperacion. 


Pastoor Catolico a Casa Dos Homber 


E noticia aki a worde tuma 
for di e Diario Curazolenjo 
di Diamars 4 di July, 1967. 

Un portavoz di un diocesis 
Hulandes a confirma, cu dos 
homber a ganja un pader pa 
e uni nan den matrimonio, 
durante un ceremonia solem- 
ne, cu a tuma lugar den un 
capilla catolico di e ciudad 
Rotterdam, den cual e <4 pro- 
metidonan ,, a bisti otro ren- 
chi y haci promesa pa keda 
otro fiel. 

E <6 matrimonio ,, a tuma 
lugar Diabierne siman pasa 
den capilla di un school na 
Rotterdam, den presencia di 
famianan y amigunan di e 
pareha. 

Un portavoz di e diocesis 
di Amsterdam a bisa cu lo 
no tuma medida contra e sa- 
cerdote cu a ha-ci e misa nup- 
cial, Pader J.C. Omtzigt, ni 
contra e religioso cu a auto- 
risa e ceremonia, pasobra 
nan a actua di, 6 "buena fe ,, .‘ 
Den circulonan C^tolico ta ser 
papia cu sacerooténan libe- 
ral di Hulanda no ta contra 
“bendicion di e Amistad ,, en- 
tre hende homber, aunke 


homosexualidad ta un pica 
pa doctrina Catolico. 

Un dignatario religioso 
haltu, respecto esaki a sen- 
jala cu tin casonan cu e picá 
ta evidente, mescos ta pasa 
ora e responsabelnan ta hom- 
ber y muher. 

Hubert Schilten, portavoz 
di obispo di Rotterdam, Mar- 
tin Janssen, sinembargo a 
deciara 66 cu e religioso a re- 


pudia e cerenionia y a senjá- 
la cu den bista di Iglesia e 
cos aki no ta un casamentu. ,, 

Chuohubi a scirbi algun 
siman pasa den su Pagina 
Sexual tocante homosexual 
(esdecir di e hombernan aki) 
pa es motibo ei nos ta pidi 
pa tuma paso contra e homo- 
sexualnan aki. 

Nan por danja hanter un 
comunidad. 






« 



e promé fabrika ku a produsf BELA na Antijas. 

SDPER PINE 
DESINFECTANT 

pa limpiesa di bo kas, 

Fergusonstraat 68a. — ARUBA 

Nos Lectornan ta Scirbi 


Pa medio di es espacio aqui 
mi quier hala atencion di tur 
esnan cu tin jioe cu ta stu- 
diando na Hulanda pa: 

1 . No lajra nan jioenan 
bini for di Hulanda sin de- 
claracion por escrito di go- 
bierno Antilliano cu nan lo 
worde accepta den servicio 
di gobierno bau di cual nan 
estudio ta resorta. 

2. Di pidi gobierno un bon 
splicacion ta quende ta Stich- 
ting Studiecommissie Neder- 
landse Antillen na Hulanda. 

3. Pa pidi gobiemo pa un 
mejor contacto entre commi- 
sion y estudiantenan y tam- 
be entre B.C. y commision a 
bira tempo pa tini Antillanos 
den „Stichting Studiecommis- 
sie Nederlandse Antillen,” 

4. Pa porvenir di esnan 


Senjor redactor di ante. 
máno danki pa e paar di le- 
trasnan cu mi mag scirbi 
den bo semanario tan lesa 
y gusta. 

Dia 12 di mei 1967 mi a 
caba mi estudio di keurmees- 
ter van vee en vlees na Hu- 
landa. 

Ora mi a regresa Aruba 
mi tabata tin e “placer” di 
por a tende e “agradabel” 
noticia cu no tin trabao pa 
mi. 

B.C. tabata sa eu mi ta 
bini of no? 

B.C. a llega di papia ari- 
ba mi cu jefe di servicio ve- 
teripario ? 

Te hasta tin uno cu ta sin- 
ta como deputado ta manda 


cu ta studiando pone un stop 
tras di e “getuigschriften” 
cual ta worde duna na An- 
tillanonan. Ya tin un paar 
cu a bira victima caba. 

5. Di no laga boso jioe- 
nan firma declaracion pa go- 
bierno Hulandes den cual 
nan tin cu priminti di no 
sollicita na Hulanda. 

E tabata un arma pa go- 
bierno Antillano, pero un 
desgracia pa esun eu hacié, 
quende bini back y a resul- 
ta cu no tin trabao. 

Algo asina por pasa sola- 
mente ora cu informacion- 
nan na Hulanda y Antillas 
ta deja hopi di desea. 

Senjor redactor masha 
danki, 

Nico Croes 


mi Gezondheidsdienst pa pa- 
pia cu e hefe. 

E1 tambe ta sperando su 
keurmeesternan; el no a ha- 
ri mi den mi cara, pero mi 
ta quere cu ora cu mi a sali 
el no por a wanta mas. Ora 
nan a puntra mi con mi ta 
haya Aruba mi a contesta: 
“Aruba ta rommelig.” En ver- 
dad e ta asina. 


Un mal contacto di B.C. 
di Aruba cu instancianan poni 
na Hulanda pa juda nos den 
nos progreso. Poco interes 
di B.C. pa esnan cu el mes 
a manda Hulanda pa bini 
back cu algo ta cuasa cu awe 
mi ta cana sin trabao. 

Anto esaki no ta tur. 

Tin dos mas cu ta bini ain- 
da! Si mi mag conseha B.C. 
anto lo mi bisa: “Laga nan 
queda numa.” 


N. CROES 



Atencion Jefe di 
Postkantoor 


Ya ta basta tiempo cu ora 
hende ta bai postbus anochi 
pa mira si nan tin carta den 
box cu nan mester hiba un 
luz cu nan. 

E lusnan ariba e boxnan 
no ta sende y ta dificil pa 
hanja bo number di Box. 

Tambe ariba e edificio cu 
a costa tanto placa tin va- 
rios luz cu no ta sende. 

Ta kende mester zorg pa 
esaki? Haciele por favor no 
ta bista un edificio tan gran- 
di y luhoso di gobierno den 
obscuridad. 


GRAN OPORTUNIDAD 

TA BENDE, POR MAJOR, NA PRECIO D1 
COSTO UN SURTIDO DI PIEZAS DI AUTO. 
PROBECHA DI E OPORTUNIDAD UNICO AKI. 

G. De VEER & SONS 

Nassaustraat 37 - B 

Con e puestonan di Deputadonan 

ta reparti 


Deputado G.F. Croes 
tin bau di dje: 

Ensejonza — Cultura — Bi- 
bliotheek y desaroyo publico, 
Servicio en general (Algeme- 
ne Dienst) — Algemene za- 
ken — ambtenaren in alge- 
mene dienst) — Bevolking 

Burgerlijke Stand di Be- 

stuurskantoor. 

*_*_*_ 

Deputado D.G. Croes 
tin bau di dje: 

Openbare Werken — Haven 
en Loodsdienst — Voorlich- 
tingsdienst y brandweer. 

_ * * _ * _ 


schaffing — Maatschappe- 
lijke Zorg — Economische 
ontwikkeling — Administra- 
tie ontwikkelingspro j ecten; 
— luchthavendienst — de- 
partamentu di registrateur 
y archivo di Bestuurskan- 
toor. 

_ ❖ __ ❖ _ 

Deputado C.E. Lacle 
tin bau di dje: 
Financién — Accountants- 
dienst y Eilandsontvanger. 
Centrale dienst voor mecha- 
nische administratie y tele- 
foondienst. 

_ * _ * _ * 


Domeinen — Volkshuisves- 
ting — toerisme — Gezond- 
heidsdienst — Landbouw, 
veeteelt y pisqueria. Servicio 
Veterinaire dienst. 



E siguiente deputadonan ta 
tuma over pa e otro den caso 
di malesa of cualkier otro 
cos: 

D.G. Croes pa C.E. Lacle. 
C.F. Croes pa D.G. Croes 
C.E. Lacle pa C.F. Croes_ 
M. Croes pa T. Leest 
T. Leest pa M. Croes. 

/-/-/-/ 

- / 

TANTE AIDA 


Deputado M. Cross: 
tin bau di dje: 
Arbeidszaken en Werkver- 


Deputado T. Leest 
tin bau di dje: 

Water en Energiebedrijf — 


Un Pabien - 

TE NOS A PERDE E BACA 


MI MAS CORDIAL FELI- 
CITACION TA BAI NA E 
BESTUURSCOLLEGE NOBO 
NETAMENTE ARUBIANO, 
LOCUAL E PUEBLO DI 
ARUBA TABATA ANHELA 
PA ANJASNAN LARGO CU 
SU 5 DEPUTADON AN 
PROPIO JIOE DI TERA. 

AWOR NOS POR BISA 
CU ORGULLO, NOS TA 
BAAS DEN NOS MES CAS, 
TA LOCUAL DEFUNTO 
HENNY EMAN (q.e.p.d.) A 
BRINGA PE LASTIMAMEN- 


GORDO NA 1955. 

AWOR NA 1967 E BACA 
TA BOLBE FLACO PA SU 
DONJO. 

PERO AUNQUE TA FLA- 
CO NOS TA CONTENTU 
CUNE, Y CU PODER DI 
DIOS NOS LO DUN’E' SU 
CUMINDA Y AWA NA TEM- 
PO PA E GORDA BECK 
ATROBE. 


PABIEN 


— PABIEN 
Familia GIEL 


Tante Aida ta spera baby, 
tur anochi mi ta leza pa tante 
Aida, pasobra mi kier pa tur 
cos sali bon, pasobra mi ta 
stima tante Aida masha hopi 

1 mi ta stima mucha chikitu 
masha hopi tambe. 

Natuurlijk di tante Aida 
tambe. Nos tambe tin un 
baby e tin 7 luna, 8 diente, 
e ta gatia i e ta gusta hari 
tur ora mi ta korda na mi 
lief tante Aida. Mi kier pa 
tante Aida haja un baby pa 
-caba, asina benieuw mi ta 
tante Aida, pa mi waak mu- 
cha, homber of muher. 

Nos ta 5 ruman, 3 muher 

2 homber, Ludwiena, Alber- 
tico (homber), Erica (muher) 
Marlin (muher) i e baby, ja- 
ma Francis. 

Ajo, tante Aida tot ziens 
te diabierna. 

Di Ludwiena Petrochi 

Tanki Leendert 201 

Aruba, N.A. 

LAGO TA PONE EDIFICIO. 11 
NAN DISPONIBEL PA UN 
“ARUBA RESEARCH CEN- 
TER” NOBO 


5 Di Juli 1967 

City University di Nev 
York a establece un centro d 
investigacion na Aruba. Esa' 
tabata anuncia awe door d: 
Lago Oil & Transport Compa 
ny, Ltd., y un representant 
di e universidad. 

President di Lago W.A. 
Murray a revela cu compania 
a haci disponibel e anterior 
edificio di Seroe Colorado 
High School y otro facilidad- 
nan. 

Dr. Frank Conant, hefe di 
departamento di antropologia 
di Hunter College, a bisa e 
confereneia di prensa: 

“E centro aki ta na un si- 
tio ideal como un base di in- 
vestigacion cu por inclui hen- 
ter Caribe y seccionnan di 
continente di America del 
Sur.” 

Como cu investigacion den 
e parti di Caribe aki tabata 
solamente riba un base limi- 
ta te awor, e establecimento 
di e .Centro na Aruba lo duna 
estimulo- na escolaman di 
henter mundo pa tuma interes 
den e progreso aki. 

Na mes tempo, City Uni- 
versity tin como 140,000 estu- 
diantes registrá y miembro- 
nan di facultad, y hopi di nan 
posiblemente lo por sinti pa 
bin bishita e isla. 

Na e conferencia di prensa, 
Dr. Conant tambe a munstra 
cu e relaeion mas estrecho 
aki entre Antillas y City 
University por resulta cu 
beca por worde poni disponi- 


N.P. Schindeler, B.E. Nixon, Dr Annamarie Ma- 
lefijt, W.A. Murray, Dr. Frank Conant, J. Sten- 
fert-Kroese. 



Di robes pa drechi: Dr. Annamarie Malefijt, 
Dr. Frank Conant. 

bel pa estudiantenan di e 
territorio. 

Ta ser spera cu pa Augus- 
tus 1, por lo menos diesdos 
specialista di reseaneh y nan 
familia lo a yega Aruba caba 
y cuminza traha na e Cen- 
tro. Hasto awor den e pro- 
mer periodo, e Centro lo por 
duna algun oportunidad di 
trabao y ta forma un grupo 
di cumnradores. 

Den e promer periodo, e 
Ceritro lo concentrá su tra- 
bao riba Aruba y e bisinja- 
nan inmediato den Antillas 
Hulandes. E promer investi- 
gacion lo ser haci tocante Pa- 
piamento, e pinturanan den 
cuebanan na Aruba y Bo- 
naire y tambe un analisis 
lo ser haci di e artefactonan 
orqueologico cu a ser descu- 
bri den ultimo anjanan. 

Uri staf experimental di 
seis homber, incluyendo cua- 
tro graduado, ya ta na e isla. 
E; promer investigacionnan 
lo trata cu asuntonan di an- 
tropologiá, manera arqueolo- 
gia, etnologia, linguistica, ge- 
netica y antropologia fisico. 

Sinembargo, planrian di fu- 
turo ta inclui proyectonan di 
investigacion den asuntonan 
relaciona manera educacion. 
Biolcgia, Botanica, esfudio- 
nan marino y bellas artes. 

Varios institucionnan in- 
teriiacional di educacion ya 
a expresa interes fuerte den 
e Centro. Segun e represen- 
tantes di City University di 
New York ta bisa, un esfuer- 
zo lo ser haci pa desarolla e 
Centro aki den un consorcio 
di universidades y otro in- 
stitucionnan di educacion mas 
haltu. 



Di robez pa drechi: Robert Zeitlin, Lorraine Hei- 
decker, Hannah Mosquera, Robert Di Bennardo. 





Loke tabata Seroe Colorado High School 























































































































































































































































































































































































































































































































































































































































QZ -IZ-^JTJ D>HOjni(.Z>^o 


PA TRABAO DI 
CALIIMD NA 


PA BO PAMFLETANAN, CLICHE, 
FOTO Y TUR OTRO TRABAO DI 
EMPRENTA, NOS TA HACI PA 
BO RAPIDAMENTE Y NA 
PRIJSNAN CU BO 
POR PAGA 

Oranjestad. 


BO MESTER TA. 






























